Ir-Regolament tal-Kummissjoni (KE) Nru 143/97
tas-27 ta' jannar 1997
dwar it-tielet lista ta' sustanzi ta' prijorità kif previsti permezz tar-regolament tal-kunsill (KEE) nru 793/93
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 793/93 tat-23 ta' Marzu 1993 dwar l-evalwazzjoni u l-konroll tar-riskji ta' sustanzi eżistenti [1] u b'mod partikolari l-Artikoli 8 u 10 tiegħu,
Billi r-Regolament (KEE) Nru 793/93 jaħseb għal sistema ta' evalwazzjoni u kontroll tar-riskji ta' sustanzi eżistenti u billi sabiex jibda x-xogħol ta' l-evalwazzjoni tar-riskju ta' dawn is-sustanzi, huwa xieraq li jkunu identifikati s-sustanzi ta' prijorità li jinħtieġu attenzjoni;
Billi b'konsegwenza, l-Artikolu 8 tar-Regolament (KEE) Nru 793/93 jinħtieġ li l-Kummissjoni tħejji lista ta' sustanzi ta' prijorità; billi l-Artikolu 8 jkompli jindika l-fatturi li għandhom jiġu meqjusa fit-tħejjija tal-lista imsemmija;
Billi l-Artikolu 10 tar-Regolament (KEE) Nru 793/93 jipprevedi li għal kull sustanza fil-lista ta' prijorità, Stat Membru għandu jingħata r-responsabbiltà għall-evalwazzjoni tiegħu u billi l-allokazzjoni ta' sustanzi għandha tiżgura t-tqassim xieraq tar-responsabbiltà bejn l-Istati Membri;
Billi ġew addottati l-ewwel u t-tieni lista ta' prijorità permezz tar-Regolamenti tal-Kummissjoni (KE) Nru 1179/94 tal-25 ta' Mejju 1994 [2] u Nru 2268/95 tas-27 ta' Settembru 1995 [3];
Billi id-dispożizzjonijiet ta' dan ir-Regolament huma skond l-opinjoni tal-Kumitat stabbilit permezz ta' l-Artikolu 15 tar-Regolament (KEE) Nru 793/93,
ADOTTAT DAN IR-REGOLAMENT:
Artikolu 1
1. It-tielet lista ta' sustanzi ta' prijorità kif prevista fl-Artikolu 8(1) tar-Regolament (KEE) Nru 793/93 hija miktuba fl-Anness għal dan ir-Regolament.
2. Din il-lista ta' sustanzi ta' prijorità tindika wkoll l-Istat Membru li huwa responsabbli għal kull wieħed minn dawn is-sustanzi.
Artikolu 2
Dan ir-Regolament għandu jidħol fis-seħħ mal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta' Jannar 1997.